Kameli

Kameli eli kaksikyttyräinen kameli (Camelus bactrianus) on kamelien sukuun kuuluva kantojuhtana käytettävä sorkkaeläin.

Laji on suosittu kotieläin Aasiassa Vähästä-Aasiasta Kiinaan. Kaksikyttyräinen kameli voi kantaa jopa 250 kilogramman kuorman ja olla pari viikkoa juomatta. Kameleista saadaan lihaa, maitoa, nahkaa ja karvoja. Päällysvaatteiden materiaalina käytettävä kamelinkarva on eläimen hienoa ja pehmeää, hieman kiharaista ja vaaleanruskeaa aluskarvaa. Kamelin lantaa käytetään polttoaineena. Kaksikyttyräinen kameli on luonteeltaan dromedaaria säyseämpi.

Toisin kuin dromedaari, kaksikyttyräinen kameli ei siedä kovinkaan hyvin aavikoitten kuivuutta. Se viihtyykin parhaiten kylmillä aroilla. Kamelit syövät pääasiassa ruohoa, kasveja ja silmuja

Alalajit 

Kaksikyttyräiset kamelit jaetaan kahteen alalajiin: alkuperäiset luonnonvaraiset yksilöt kuuluvat alalajiin Camelus bactrianus ferus ja kotieläiminä kasvatettavat kesyt yksilöt alalajiin Camelus bactrianus bactrianus. Luokittelusta ei kuitenkaan ole yksimielisyyttä, vaan eräät tutkijat pitävät näitä muotoja kahtena erillisenä lajina, Camelus ferus ja Camelus bactrianus.

Luonnonvaraisena, mahdollisesti villiintyneenä, kaksikyttyräisiä kameleita elää Aasian sisäosissa. Luonnonvaraisena elävää populaatiota (Camelus bactrianus ferus) pidetään äärimmäisen uhanalaisena. Erään vuonna 2002 tehdyn arvion mukaan Kiinan ja Mongolian aavikkoalueilla elää vain noin 950 villiä kamelia.

Kaksikyttyräistä kamelia kutsutaan kaksikyttyräiseksi erotuksena samaan sukuun kuuluvasta yksikyttyräisestä dromedaarista. Lajit voivat lisääntyä keskenään. F1-polven jälkeläinen iso ja voimakas yksikyttyräinen. Sen voi risteyttää takaisin F2-polvessa.

Lähteet

Viitteet

Aiheesta muualla 
 BBC News 2001: 'New' camel lives on salty water 

Kamelit
Uhanalaiset nisäkkäät
Kotieläimet
Lihantuotantoeläimet
Karvantuotantoeläimet
Maidontuotantoeläimet
Juhdat
Äärimmäisen uhanalaiset lajit